Håndballguttas seier glapp mot Danmark
– Jeg har hatt et godt tak på målvaktene til Danmark. Så det er bra, sier Jøndal til TV 2 etter syv straffescoringer og tre spillemål i Ålborg. Han har slitt med uttellingen i Flensburg denne sesongen, men er tydelig på vei mot formen igjen. Jøndal brukte bare 11 skudd på å score sine 10 mål. Danskene knuste Norge i VM-finalen for ni måneder siden. Uten angrepsesset Mikkel Hansen og forsvarssjef Henrik Møllgaard slet de lenge tungt mot et Norge uten Sander Sagosen og Magnus Abelvik Rød. Norge hadde faktisk føringen i 56 minutter, men det ble tyngre og tyngre mot slutten. Christian O’Sullivan ble avblåst for en tvilsom brøyt drøyt 20 sekunder før slutt. Danskene fikk sjansen, skaffet en straffe i siste sekund, men Kristian Sæverås reddet forsøket fra Magnus Bramming. les ogsåDermed ble det uhøytidelig straffekastkonkurranse. Der scoret naturligvis Jøndal på ny, men debutantene Sander Andreassen Øverjordet og Aksel Horgen bommet begge mot Danmarks VM-helt Niklas Landin. – Vannvittig moro. Vi spilte en fremragende 1. omgang, men fikk det tyngre etter pause, sier Christian Berge. Landslagsjefen mener at han satte noen av de yngre spillerne i noen «vanskelige situasjoner» de siste 30 minuttene. Haslums Øverjordet grep sjansen, scoret to mål, og meldte seg på i EM-diskusjonen. Uttaket kommer i desember. – Det er veldig gledelig, mener landslagssjef Christian Berge, som også fikk to strafferedninger av keeper Sæverås. Norge leverte fantastisk uttelling før pause. – Forrykende angrepsspill. Det skal vi være fornøyd med, sa Sander Sagosen til TV 2 i pausen. Han mente Norge var «en klasse bedre» enn danskene i 1. omgang. les ogsåEt Danmark med forsvarsmangler lå under 15 – 19 ved pause etter de norske gutta ikke hadde bommet på mer enn fire av 23 skudd i Gigantium. Magnus Jøndal traff på alle sine syv – fem av dem straffer. Mens bakspillertrioen Gøran Johannessen (3 mål/5 assist), Christian O’Sullivan (3 mål/3 skaffede straffer og Harald Reinkind (4 mål) herjet med de danske keeperne Niklas Landin og Jannick Green. Bare Landin fikk opp et par redninger mens Torbjørn Bergerud hadde syv mens Kristian Sæverås kom inn og reddet en straffe fra stjernen Rasmus Lauge. Men til slutt reddet altså Landin Danmark. Dermed har ikke Norge slått danskene på de fire siste kampene. I januar møtes de etter alt å dømme igjen i EMs mellomspill.
(Danmark-Norge 29 – 29, 33 – 31 e.str.) Magnus Jøndal satte inn hele 10 mål, men seieren glapp. Håndballgutta gikk glipp av en aldri så liten revansje Norge mot verdensmester Danmark.